ছবির শ্যুটিং যাঁরা কাছ থেকে দেখেছেন তাঁরা জানেন এক মুহূর্ত বিরতি নেই! গানের শ্যুট করতে বিদেশ গেলে তো কথাই নেই৷ সারাদিন শ্যুটিং চলে৷ আগে অনেক শ্যুটিংয়ে এমন হয়েছে, যে ডে লাইট পড়ে যাওয়ায় প্যাকআপ হয়ে গেলো৷ তারপর শপিং ব্যাগ নিয়ে বেরিয়ে পড়ার সময় পেয়েছি৷ কিন্তু এবারে একদম ভোরে শ্যুট শুরু হতো৷ আর একদিন রাত সাড়ে ন’টা পর্যন্ত শ্যুট করলাম৷ তখনও ঝকঝকে ডে লাইট! সত্যিই এবার তেমন শপিং করার সময় পাইনি৷ কিন্তু জিত্‍ একদিন বাবাকে সঙ্গে নিয়ে বেরিয়ে পড়েছিলো জামাকাপড় দেখতে৷ ফিরে এসে গল্প করছিলো, সবকিছু ভীষণ ভালো৷ আর মিলান ফ্যাশন হাব৷ ওখানে গ্যালেরিয়াতে প্রিমিয়াম হাই এন্ড ব্র্যান্ডস খুব ভালো পাওয়া যায়৷ লুই ভিটো বা এরকম ব্র্যান্ডের যেটাই আপনার পছন্দ হোক৷ আর আমি যদি বা শ্যুটিং করে ক্লান্ত হই, জিতের এনার্জি কখনও কমে না৷ মানে, আমার পিছনে লাগার জন্য এনার্জি তো বাড়তেই থাকেন৷ আপনারাই তো সেটা চাক্ষুস করেছেন বলুন! যে কোনও রকম শ্যুটিং হোক, ২৪ ঘণ্টা ধরে শ্যুটিং চলুক, কিন্তু শ্যুটিংয়ের ফাঁকে আমার সঙ্গে ইয়ার্কি মারতে জিত্‍ কখনও ভোলো না!